**Szakmai gyakorlathoz kapcsolódó ügyrend**

1. Az intézményen kívül kötelezően teljesítendő szakmai gyakorlat az oklevél megszerzésének feltétele. A szakmai gyakorlat időtartama 6 hét. A gyakorlatot a 4. félév utáni nyári szünetekben lehet teljesíteni (tetszőleges ütemezésben). A gyakorlatot megelőző félévben május 30. napjáig a hallgató felveszi a kapcsolatot a szakmai gyakorlat teljesítésére kiválasztott iparvállalattal, illetve szervezettel. Vízkezelés területén működő közhasznú és ipari vállalkozásoknál van lehetőség a gyakorlat végzésére.
2. A hallgató a gyakorlóhellyel közösen kitölti a Jelentkezési lapot. A Jelentkezési lap leadási határideje: 06.07. Helye: Pannon Egyetem Nagykanizsa Körforgásos Gazdaság Egyetemi Központ, Soós Ernő Kutató-Fejlesztő Központ irodája.
3. A felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) Korm. rendelet 15. § (1) bekezdése szerint a felsőoktatási intézmény és a szakmai gyakorlóhely együttműködési megállapodást köthet a felsőoktatási intézmény hallgatóinak szakmai gyakorlata biztosítására.

A Kormányrendelet 15. § (2) értelmében az **együttműködési megállapodást meg kell kötni,** ha a szak képzési és kimeneti követelményei **hat hét**, vagy annál hosszabb **szakmai gyakorlatot** határoznak meg.

1. A hallgató jelzi a gyakorlóhely felé, hogy az Együttműködési megállapodás megkötése érdekében a Mérnöki Kar Dékáni Titkársága illetékes ügyintézője fogja felvenni a kapcsolatot céggel. Az Együttműködési megállapodásokat a Dékáni Titkárság készíti elő. A megállapodást elektronikusan kell kitölteni és legalább 4 példányban kell elkészíteni, melyből kettő az intézmény köteles példánya. Az Együttműködési Megállapodás minta letölthető: <https://mk.uni-pannon.hu/index.php/szakmai-gyakorlat> oldalról
2. A hallgató a tantervének megfelelő módon beszámolót készít a szakmai gyakorlatról, melyet a fogadó fél által aláírt igazoló lappal együtt a szakmai gyakorlat szervezéséért felelős egységben (Soós Ernő Kutató-Fejlesztő Központ) kell leadnia.

A szakmai gyakorlatért felelős oktató: Dr. Galambos Ildikó

Szakmai gyakorlati beszámoló összeállításának főbb szempontjai:

* Formai: A/4-es 80gr/m2-es fehér lapokon min. 5 - max.15 oldal műanyag irat gyűjtőben lefűzve, a szükséges rajzok mellékletben szerepeljenek.
* Tartalmi: a hathetes gyakorlat során kapott feladatok szakmai szempontból részletes leírása. A feladatok megoldásának ütemezése, elkészítésének menete, a szükséges számítások, levezetések bemutatása, az eredmények értékelése, ha szükségesek, kész vagy elkészített rajzok csatolása
* Az alkalmazott technológiák – ha nincs titkosítva- bemutatása, hallgatói szemszögből történő értékelése.
* A gyakorlaton eltöltött hat hét értékelése a szakmai fejlődés szempontjából! ( Ez egy értékelő összegzés legyen NEM több egy oldalnál!

1. A szakmai beszámoló leadási ideje: a regisztrációs hét vége.  
   A szakmai beszámoló leadás helye: Pannon Egyetem Nagykanizsa Körforgásos Gazdaság Egyetemi Központ, Soós Ernő Kutató-Fejlesztő Központ.
2. A teljesítés igazolása: az írásbeli beszámoló leadása a regisztrációs hét végéig, a szak előírásai szerint szóbeli beszámoló megtartása a gyakorlaton végzett munkáról legkésőbb szeptember 30-ig. A szóbeli beszámoló prezentáció formájában kerül megtartásra.
3. A szakmai gyakorlatért felelős oktató által elfogadott szakmai beszámolót követően a hallgatók szakmai gyakorlatával kapcsolatos adatokat a Tanulmányi ügyintéző a Neptun Tanulmányi Rendszerben rögzíti.